Ársgamall fluttist Jón Frímannsson á Reyðarfjörð með foreldrum sínum þegar faðir hans tók við rafstöðinni árið 1933 . Það má segja að Jón hafi alist upp í rafstöðinni en hann er ættaður frá Bessastöðum í Fljótsdal . “ Ég var heilsulaus sem barn og unglingur og lék mér þess vegna ekki mikið við aðra krakka . Ég var þess meira með pabba á rafstöðinni innan um þessar risastóru vélar sem snérust fyrir einhverju dularfullu afli sem bjó í vatninu . Ég heillaðist af þessum vélum sem bjuggu yfir þvílíkum krafti að þær sáu öllum heimilum í þorpinu , frystihúsinu og ullarvinnslunni fyrir rafmagni . Ég lifði líka og hrærðist innan um menn sem stunduðu viðgerðar á bílum og alls kyns tækjum og það komst ekkert annað að í huga mínum á þessum árum en eitthvað sem gat snúist , ” segir Jón og hlær sínum smitandi hlátri . Sjá ítarlegt viðtal við Jón í Skessuhorni vikunnar en hann starfaði lengst af á rafmagnsverkstæði HB & Co á Akranesi .